รู้สึกปวดๆเวลาเกร็งหรือกดหรือทับบริเวณแคมนอกค่ะ เป็นมาได้สักสามสี่วันไม่หาย ตอนนี้เหมือนจะบวมด้วยค่ะขนาดของแคมทั้งสองไม่เท่ากัน ข้างที่ปวดใหญ่กว่า และคลำๆดู มีก้อนแข็งๆข้างในค่ะ มีตกขาวสีขาวมากและมีกลิ่นเล็กน้อยด้วยค่ะ เป็นอะไรที่อันตรายหรือเปล่าคะ มีวิธีรักษาโดยไม่ไปหาไหมคะ
สวัสดีค่ะ การวินิจฉัยที่เป็นไปได้กรณีมีอาการปวดและมีก้อนแข็งที่อวัยวะเพศหญิง1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลินหากมีตกขาวออกมามากและมีกลิ่น อาจมีช่องคลอดติดเชื้อร่วมด้วย ซึ่งควรไปพบสูตินรีแพทย์สังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรรีบไป การไม่ไปตรวจและปล่อยทิ้งเอาไว้นั้น อาจทำให้มีการติดเชื้อที่ลุกลามและเรื้อรัง รักษายากยิ่งขึ้นการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่